cyanic-selkie/wikianc huggingface dataset:
Իսլամ Քարիմովի անվան միջազգային օդանավակայան
Իսլամ Քարիմովի անվան միջազգային օդանավակայան «Տաշքենդ» (Islom Karimov nomidagi «Toshkent» xalqaro aeroporti / Ислом Каримов номидаги «Тошкент» халқаро аэропорти; Islam Karimov Tashkent International Airport), ոչ պաշտոնական անվանումը Հարավային Տաշքենդ (Toshkent-Janubiy / Тошкент-Жанубий; Tashkent Southern): Ուզբեկստանի ամենամեծ օդանավակայանն է, որը գտնվում է Տաշքենդ քաղաքում։ Այն «Uzbekistan Airways» ազգային ավիաընկերության հիմնական կենտրոնն է։ Այն գտնվում է Տաշքենդ քաղաքի Սերգելի շրջանում, քաղաքի կենտրոնից հինգ կիլոմետր հարավ-արևելք։ Ուզբեկստանի և Կենտրոնական Ասիայի ամենահին օդանավակայաններից մեկն է։ 2017 թվականի հունվարին այն վերանվանվել է ի պատիվ Ուզբեկստանի Հանրապետության առաջին նախագահ Իսլամ Քարիմովի ։ Ունի 10 վայրեջքի դարպասներ։ Կենտրոնական  Ասիայի երկրների խոշորագույն օդանավակայաններից է, ուղևորահոսքով երրորդը Կենտրոնական Ասիայի տարածաշրջանի Ալմա Աթա և Աստանա ղազախական օդանավակայաններից հետո։ Տաշքենդի օդանավակայանի տարեկան ուղևորահոսքը կազմում է ավելի քան 3 միլիոն մարդ։ 2017 թվականի դրությամբ այն հետխորհրդային տարածքի ամենաբանուկ օդանավակայանների շարքում գրավում է 18-րդ տեղը։ Օդանավակայանում կան չորս անմաքս (duty free) խանութներ։ Վճարման համար, բացի պլաստիկ քարտերից, ընդունվում է կանխիկ՝ ուզբեկական սում, ԱՄՆ դոլար, եվրո և ֆունտ ստերլինգ։
Ավիաուղիներ և ուղղություններ
2023 թվականին Silk Avia-ն թռիչքներ է իրականացրել Տաշքենդից դեպի Սամարղանդ, Բուխարա և Ուրգենչ, ինչպես նաև Ֆերգանա հովտի քաղաքներ, իսկ Uzbekistan Airways-ը վերսկսել է թռիչքները դեպի Ջակարտա ։
Ծանոթագրություններ
Կատեգորիա:Օդանավակայաններ ըստ երկրի Կատեգորիա:Ավիաընկերություններ ըստ երկրի
Դմիտրովկա (գյուղ, Բոգոդուխովի շրջան)
Դմիտրովկա (Дмитрівка), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1754 թվականին։
2001 թվականի տվյալներով Դմիտրովկա գյուղում բնակվում էր 351 մարդ։ Բնակավայրը զբաղեցնում է 2,83 կմ² տարածք։ Բնակչության խտությունը կազմում էր 124,03 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բոգոդուխովի շրջանի բնակավայրեր Կատեգորիա:Ուկրաինայի գյուղեր Կատեգորիա:1754 թվականին հիմնադրված բնակավայրեր
(2854) Ռոուսոն
(2854) Ռոուսոն (Rawson), աստերոիդ աստերոիդների հիմնական գոտում։ Հայտնաբերվել է 1964 թվականի մայիսի 6-ին Դևիդ ՄակԼեյշի կողմից Կորդովայում ։
Միջին հեռավորությունը Արեգակից կազմում է 2,204963 ա. մ., առավելագույնը մոտենում է 1,9369 ա. մ. հեռավորության վրա և հեռանում 2,473 ա. մ. ։ Արեգակի շուրջ մեկ ամբողջական պտույտ է կատարում 1195,91 երկրային օրվա ընթացքում, իր ուղեծրով շարժվելով միջինում 0,301025 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,77° անկյուն։
Արտաքին հղումներ
Կատեգորիա:1964 թվականին հայտնաբերված աստղագիտական մարմիններ Կատեգորիա:Դևիդ ՄակԼեյշի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նույնության փիլիսոփայություն
Նույնության փիլիսոփայություն, փիլիսոփայական կոնցեպցիա, օբյեկտիվ իդեալիզմի տարատեսակ, ըստ որի բնության և ոգու, կեցության և մտածողության, օբյեկտի և սուբյեկտի տարբերակումը, հակադրումը և զարգացումն ածանցվում են մի նախասկզբից, որը ներքուստ տարբերակված չէ, այսինքն՝ «բացարձակ նույնականություն» է՝ «բացարձակ մտածողություն» (ըստ Ֆ․ Շելինգի), «բացարձակ գաղափար» (ըստ Գ․ Հեգելի)։ Նույնության փիլիսոփայությունը հակադրվում է Ի․ Կանտի ուսմունքում առկա դուալիստական միտումներին և Յո․ Ֆիխտեի սուբյեկտիվ իդեալիզմին։
Ըստ Շելինգի
Նույնության փիլիսոփայության հիմնական սկզբունքը տրամագծորեն հակադիր է դուալիստական համակարգերի (դուալիզմ) սկզբունքին։ Նույնության փիլիսոփայությունը որպես որոշակի փիլիսոփայական կոնցեպցիա պատմականորեն կապվում է Ֆրիդրիխ Շելինգի անվան հետ։ Շելինգը փորձելով հաղթահարել կանտյան և ֆիխտեյան համակարգերի դուալիզմը, առաջ քաշեց մոնիստական փիլիսոփայության մի նոր ելակետային սկզբունք՝ սուբյեկտիվի և օբյեկտիվի, իդեալականի և ռեալի բացարձակ նույնությունը։
Մետաֆիզիկական ըմբռնում
Նույնության փիլիսոփայության սպեցիֆիկ առանձնահատկությունը, որով նա տարբերվում է մյուս օբյեկտիվ իդեալիստական կոնցեպցիաներից, ոչ թե պարզապես մտածողության ու կեցության նույնության ընդունումն է, այլ այդ նույնության մետաֆիզիկական ըմբռնումը։ Լինելով փիլիսոփայության հիմնական հարցի լուծման փորձերից մեկը՝ նույնության փիլիսոփայությունը հանում է այդ հարցը՝ անշարժ բացարձակ սուբստանցիայի ընդերքում տարրալուծելով ոգու և բնության, մտածողության և կեցության տարբերությունները։
Ներկայումս մտածողության և կեցության մետաֆիզիկական նույնության գաղափարները քարոզվում են նեոթոմիզմի առանձին դպրոցների կողմից։
Մարքսիստական փիլիսոփայությունն իր մոնիզմը հիմնավորում է՝ ելնելով աշխարհի մատերիական միասնության և զարգացման գաղափարից ։
Ծանոթագրություններ
Կատեգորիա:Փիլիսոփայություն Կատեգորիա:Մետաֆիզիկայի հասկացություններ Կատեգորիա:Գոյաբանություն
Լեհաստանի Հանրապետության Սեյմ
Ներկայումս
Սեյմը իրենից ներկայացնում է լեհական պառլամենտի ստորին պալատը, վերին պալատը Սենատն է։ Կազմված է 460 պատգամավորից, որոնք ընտրվում են 4 տարի ժամկետով համապետական, հավասար, ուղղակի և համամասնական, փակ  քվեարկության արդյունքում։ Մինչև 1989 թվականը սեյմ է կոչվել պետության միապալատ պառլամենտը։
Արտաքին հղումներ
Կատեգորիա:Ազգային ստորին պալատներ Կատեգորիա:Լեհաստանի Հանրապետության Սեյմ
Մհեր Մկրտչյան (այլ կիրառումներ)
Մհեր Մկրտչյան անունը կարող է վերաբերել հետևյալ անձանց.
Ֆուտբոլի Նիդերլանդների սուպերգավաթ
Նիդերլանդների ֆուտբոլի սուպերգավաթ կամ Յոհան Կրոյիֆի գավաթ (Johan Cruijff Schaal), նիդերլանդական ամենամյա ֆուտբոլային մրցաշար բաղկացած մեկ խաղից, որում մրցում են երկրի չեմպիոնը և գավաթակիրը: Եթե վերոհիշյալ երկու մրցաշարերի հաղթողը նույն թիմն է ապա այն մրցում է գավաթի եզրափակիչ խաղի մասնակցի հետ։ Օգոստոսին` ազգային առաջնության մեկնարկից մեկ շաբաթ շուտ տեղի ունեցող սուպերգավաթի խաղով սովորաբար բացվում է ֆուտբոլային տարին Նիդերլանդներում։ Սուպերգավաթի գործող տիրակալը ՊՍՎ-ն է (2015)։ Սուպերգավաթի առաջին խաղը տեղի է ունեցել 1949 թվականին, իսկ ահա հաջորդ խաղարկությունն անց է կացվել միայն 1991 թվականին։ Այդ տարվանից սկսած մրցաշարը կրում է ամենամյա բնույթ, իսկ 1996 թվականից կրում է հանճարեղ ֆուտբոլիստ Յոհան Կրոյֆի անունը։
Հղումներ
Կատեգորիա:Ֆուտբոլը Նիդերլանդներում
Կրավցովո (գյուղ, Վիբորգսկի շրջան)
Կրավցովո (Кравцово), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 240 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Վիբորգսկի շրջանի բնակավայրեր
Բուզավեթ
Բուզավեթ (ბუზავეთი), Ջավախքի լեռնային գյուղերից է։ Գտնվում է Ախալքալաքից 6, 5 կմ հեռավորության վրա՝ ուղիղ գծով, Աբուլ լեռան ստորոտին (3300 մ), ծովի մակարդակից 1920-1950 մետր բարձրության վրա։
Բուզավեթից 700 մետր հյուսիս գտնվում են Սուրբ Խաչ (Մատուռ) եկեղեցու ավերակները։ Գյուղից մի քանի կմ դեպի հյուսիս-արևելք ծովի մակարդակից 2.010 մ բարձրության վրա գտնվում են ամրոցային աշտարակներ, այստեղ են գտնվում նաև Քյորօղլին և ռազմական Ղարաղալան (այսինքն սև ամրոց)։
Սուրբ Գրիգոր Լուսավորիչ եկեղեցին
Կառուցվել է 5-6-րդ դարերում, Հայաստանի Բայբուրդ և Աղավնիկ գյուղերի եկեղեցիների նմանությամբ (չափերն են 16.1 x 6, 4մ), միակ մուտքը բացվում է հարավ։ Եկեղեցին վերանորոգվել է գյուղի բնակչի կողմից տանիքի փայտյա ծածկով, և այն սկսել է գործել որպես ծխական եկեղեցի, հետագայում եկեղեցին նորից է վերանորոգվել, սակայն երկար չի ծառայել։ 1848 թվականին ենթարկվել է լրիվ նորոգման քարե պատերով և փայտե տանիքով։ Եկեղեցին օծվել է վերջին անգամ որպես հայ առաքելական եկեղեցի։ 19-րդ դարում զանգակատունը եղել է 4 սյուներից։ Ներկայումս զանգակատունը կանգուն է, թեև գտնվում է վատ վիջակում։
Սուայո (կանտոն)
Սուայո (Soyaux), Ֆրանսիայի կանտոն է, գտնվում է Պուատու Շարանտա շրջանում։ Շարանտ դեպարտամենտի կանտոնն է։ Մտնում է Անգուլեմ օկրուգի մեջ։ Համաձայն 2007 թվականի մարդահամարի կանտոնի բնակչությունը 15088 մարդ էր։ Կանտոնի համարը 1632 է։ Կանտոնում կա 5 կոմունա։
Արտաքին հղումներ
Կատեգորիա:Ֆրանսիայի կանտոններ
La Recherche
«La Recherche» (ֆրանսերեն նշանակում է «հետազոտություն»), ֆրանսերեն գիտահանրամատչելի ամսագիր է, ներկայացնում է գիտական նորություններ։ Հրատարակվում է Société d'éditions scientifiques-ի (Գիտական հրատարակչության ընկերություն) Financière Tallandier մասնաճյուղի կողմից։ Ստեղծվել է 1946 թ.ին, ներկա անունը ստացել է 1970 թ.-ին։
Արտաքին հղումներ
Կատեգորիա:Ֆրանսիայի ամսագրեր Կատեգորիա:Ֆրանսերեն ամսագրեր
Թույա (թագուհի)
Թույա, նաև՝ Մութ-Թույա, հին եգիպտական թագուհի և XIX դինաստիայի փարավոն Սեթ I-ի կինը (Hemet-nisut-weret): Նա կրել է նաև Ամոն աստծո տիկնոջ տիտղոսը։
Ծագում
Թույայի ծնողներն էին մարտակառք վարող Ռայան և նրա կինը՝ Ռույան։ Նրանք հայտնի են Մեդնետ Աբու քարի վրա թողնված արձանագրությունից ։
Թույան Սեթի հետ ամուսնացել է մինչև նրա գահ բարձրանալը։ Ամուսնու գահ բարձրանալով՝ Թույան ստացավ փարավոնի Մեծ տիկնոջ տիտղոսը, իսկ երեխաների ծնունդից հետո ստացավ Փարավոնի մայր և Աստվածայինի մայր տիտղոսները ։
Թույայի և Սեթի զավակներն են՝ որդիներից Նեբհասեթնեբեթը (մահացել մանուկ հասակում), ապագա փարավոն Ռամզես II-ը և դուստրը՝ Թիան։ Թիան ամուսնացավ հենց նույն Թիա անունը կրող գանձապահի հետ ։ Երկար ժամանակ Հենթումիրան համարվում էր նրանց դուստրերից մեկը, բայց նա նաև Ռամզեսի մեծ տիկնոջ դուստրն էր համարվում ։
Ճակատագիր
Թույան իր որդու՝ Ռամզես II-ի գահակիցն էր, որն էլ մորը տվել էր Մութ-Թույա անունը, ինչն էլ նրան տալիս էր աստվածուհու կարգավիճակ։ Դա նաև մատնանշում էր նրա որդու աստվածային ծագումը, ինչի մասին հավաստում են Մեդինետ Աբուի եգիպտական սալիկները։
Հուշարձաններ
Ռամեսուեմից հյուսիս Սեթ I-ը կրկնակի տաճար էր կառուցել Ամենհոտեպ I-ի և իր մոր՝ Յահմոս Նեֆերտարիի պատվին ։ Ռամզես II-ը հրամայեց վերակառուցել տաճարը և նվիրել այն իր մորը՝ Թույային, և իր կնոջը՝ Նեֆերտարիին ։ Դիտեր Առնոլդի կարծիքով խոսքը վերաբերում է մամմիսիին՝ եգիպտական ինչ-որ տաճարի մի հատվածի, որը հայտնի է նաև որպես Ծննդյան տուն ։ Փոքրիկ տաճարից մնացել է միայն հիմքը, իսկ Ուշ շրջանում Ահորիս փարավոնն այն ավերեց ։
Պահպանվել են Թույա թագուհու որոշ կիսանդրիներ։ Երկու ամենահայտնի ու մեծ քանդակները կանգնած են Աբու Սիմբել տաճարի արքայական կոթողների կողքին։ Սեթ I-ի ժամանակներից մեզ է հասել Կուրնայից հայտնաբերված թագուհու կիսանդրին։ Դիոդորոսը հայտնում է Ռամեսուեմում գտնվող Թույայի կիսանդրու մասին, իսկ մնացած քանդակներն այսօր գտնվում են Կահիրեի (JE 37484), Վատիկանի (№ 22678) և Լուվրի (E 27.132) թագարաններում ։
Զանգվածային մշակույթում
Թույա թագուհու կերպարը հայտվել է հիմնականում Մովսես մարգարեի հետ կապված պատմական ֆիլմերում։
Ծանոթագրություններ
Կատեգորիա:Հին Եգիպտոսի թագուհիներ
Ռիժևկա (գյուղ, Բելոպոլիեի շրջան)
Ռիժևկա (Рижівка), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Ռիժևկա գյուղում բնակվում էր 857 մարդ։
Արտաքին հղումներ
Կատեգորիա:Ուկրաինայի Սումիի մարզի Բելոպոլիեի շրջանի բնակավայրեր Կատեգորիա:Ուկրաինայի գյուղեր
Սթենլի Լորդ
Սթենլի Լորդ (Stanley Lord; ), բրիտանացի նավաստի՝ «կալիֆոռնիեն» հանրանավի կապիտանը, որը 1912 թվականի ապրիլի 14-ի լույս 15-ի գիշերը գտնվել է «Տիտանիկ» նավի խորտակման վայրի անմիջական հարևանությամբ։
Կենսագրություն
Լորդը ծնվել է Լանկաշիր նահանգի Բոլթոն քաղաքում։ 1891 թվականի մարտին նա սկսում է մարզվել ծովային նավով՝ Նայադի զորամասի տակ։ Ավելի ուշ նա ստանում է երկրորդ օգնականի վկայագիր և նավարկեց «Lurley» զորանոցի վրա ։
1901 թվականին Լորդը ստացել է մագիստրոսի վկայական, իսկ երեք ամիս անց՝ վարպետի վկայական։ 1897 թվականին ծառայության է անցել Խաղաղ օվկիանոսյան շոգենավային ընկերությունում։ 1900 թվականին նա տեղափոխվում է «Լեյլանդ Լայն» ընկերություն, որտեղ 1906 թվականին հրամանատարության տակ է ստացել իր առաջին թիմը ։
1911 թվականին Սթենլի Լորդը դարձավ «կալիֆոռնիեն» հանրանավի ավագ։
Աղետից առաջ
1912 թվականի ապրիլի 15-ի լույս 15-ի գիշերը, ժամը 10:21-ի սահմաններում, «կալիֆոռնիէն» հարվածեց սառցե դաշտին, և նավապետը, կանգնեցնելով նավը, որոշեց սպասել գիշերվան։ Նա ռադիստ Սիրիլ Էվանսին հրամայել է մյուս դատերին զգուշացնել սառցադաշտի մասին։ «Տիտանիկին» հաղորդագրություն փոխանցելիս Էվանսը կոպտել է ռադիստ Ջեք Ֆիլիպսի, ով զայրացած պատասխանել է. «Փակիր, Փակիր։ Ես զբաղված եմ։ Ես աշխատում եմ Ռեյիս չվերթ հետ»։ Ավելի վաղ հանրանավի ռադիոհաղորդիչը շարքից դուրս էր եկել, և Ֆիլիպսը երկրորդ ռադիստ Հարոլդ Բրիդի հետ անցկացրել է օրվա մեծ մասը՝ փորձելով այն վերականգնել։ Էվանսը դեռ որոշ ժամանակ լսում էր ռադիոազդանշաններ, և ժամը 23։30-ին գնաց քնելու ։
Լորդի ցուցումներ
Երկուշաբթի առավոտյան Լորդը հաղորդագրություն է ստացել «Ֆրանկֆուրտից» այն մասին, որ «Տիտանիկը» խորտակվել է։ Ժամը 08։30-ին նավը կանգ է առել «Կարպատիայի» մոտ՝ փրկվածներին գտնելու համար։
Լորդի ցուցմունքներից ՝ ամերիկյան քննչական կոմիտեի հարցումով, 1912 թվականի ապրիլի 26-ին։
Երբ երեկոյան 10-ի կեսին ես եկա կամուրջի վրա և տեսա, որ սպան լույս է գցում հորիզոնի երկայնքով։ Մենք չէինք կարող հասկանալ, թե որտեղ էր ավարտվում երկինքը և սկսվում ջուրը։ Դուք հասկանում եք, որ այդ ժամանակ ջուրը եղել է հանգիստ։ Սպան մտածեց, որ դա աստղ է,և ես ոչինչ չասացի։ Ես իջա ներքև՝ ինժեների հետ զրուցելու գոլորշու խնայելու մասին։ Երբ մենք բարձրացանք, այնտեղ հանդիպեցինք ռադիոհաղորդողին։ Ես ասացի. «Դուք գիտե՞ք ինչ-որ բան, նա պատասխանեց. «Տիտանիկ»։
Մենք չենք տեսել լույսերը հստակ։ Մենք նրանց ազդարարեցինք Մորզի լապտերով կիսով չափ տասը։ Նրանք մեզ չպատասխանեցին։ Հետո տասը րոպե անց մենք կրկնեցինք փորձը։ Մենք ունենք շատ հզոր լամպ Մորզե, լույսը տեսանելի է մոտ 10 մղոն հեռավորության վրա, և լույսերը եղել էին 4 մղոն հեռավորության վրա։ Ժամը 00:40 ես պառկեցի քնելու ։
Մահ
Սթենլի Լորդը մահացել է քրոնիկ երիկամային անբավարարությունից 1962 թվականի հունվարի 24-ին։ Թաղվել է Մերսիսայդում՝ Ուոլասի գերեզմանատանը ։
Արտաքին հղումներ
Կատեգորիա:Տիտանիկ
Նաոմի Շեմեր
Նաոմի Շեմեր (נעמי שמר, ), իսրայելցի բանաստեղծուհի, երաժիշտ-երգահան, Իսրայելի ոչ պաշտոնական հիմնի՝ «Երուշալայիմ շել զահավ» (Ոսկե Երուսաղեմ) երգի հեղինակ ։
Կենսագրություն
Նաոմի Շեմերը ծնվել է 1930 թվականին Մանդատային Պաղեստինի Կվուցատ Կիներետ կիբուցում, Ռիվկա և Մեիր Սապիրների ընտանիքում, որոնք 1920-ական թվականներին Վիլնոյից տեղափոխվել են Իսրայելական հող և ծանոթացել են կիբուցում։ Որպես սիոնիստական աշխատանքային շարժման մասնակիցներ, նրանք կրոնական ավանդույթներ չէին պահպանում։ Նաոմին ունեցել է կրտսեր քույր՝ Ռութը և եղբայր Յակովը։ Երկրորդ համաշխարհային պատերազմից հետո հայրը փրկվել է և Պաղեստին ուղարկվել «Բրիխա» («Փախուստ») կազմակերպության կազմում։
Նաոմին իր երգերի խոսքերի ու երաժշտության հեղինակն է, երբեմն ոգեշնչվում էր տարբեր երկրների երաժշտություններով ու երգերով, որտեղից հրեաները վերադառնում էին Իսրայել։ Հայտնի բանաստեղծությունները վերածում էր երգերի, այդ թվում իսրայելցի բանաստեղծ Ռաքելի և ամերիկացի բանաստեղծ Ուոլթ Ուիթմենի ստեղծագործություններից։ Եբրայերեն էր թարգմանում և ադապտացնում հայտնի երգեր, այդ թվում Բիթլզի Let It Be երգը 1973 թվականին ։
1963 թվականին գրել է "Hurshat Ha'Eucalyptus" («Նվենիների պուրակ») երգը ։ 1967 թվականին գրել է «Երուշալաիմ շել զահավ» (Ոսկե Երուսաղեմ) հայրենասիրական երգը, որը կատարել է Շուլի Նաթանը։ Երգը գրել է Իսրայելի երաժշտական փառատոնի համար։ Վեցօրյա պատերազմում Իսրայելի հաղթանակից հետո ավելացրել է ևս մեկ հատված՝ նշելով Երուսաղեմի վերամիավորումը։ Երգը «ստացել է ոչ պաշտոնական երկրորդ օրհներգի կարգավիճակ» ։
Անձնական կյանք
Առաջին անգամ Նաոմին ամուսնացել է դերասան Գիդեոն Շեմերի հետ և ունեցել է մի աղջիկ՝ Լալին։ Նրանք հետագայում ամուսնալուծվել են։ Հետագայում ամուսնացել է փաստաբան Մորդեխայ Հորովիցի հետ։ Ունեցել են որդի՝ Արիել Հորովիցը, ով նույնպես դարձել է երաժիշտ ։
Շեմերը շարունակել է գրել իր սեփական երգերը։ Մահացել է 2004 թվականին, 73 տարեկանում քաղցկեղից։ Մահից որոշ ժամանակ առաջ նա գրել է ընկերոջն`ասելով, որ 1967 թվականի «Ոսկե Երուսաղեմ» «օրհներգի» հիմքում օգտագործել է բասկերի ժողովրդական մեղեդի, ինչը նախկինում նա միշտ հերքել է։ Ընկերն ու նրա ընտանիքը որոշել են հրապարակել դա ։ 1962 թվականին երաժիշտ Պակո Իբանեսը Իսրայելում կատարել է «Pello Joxepe» (Հիմար Յոզեֆ) երգը, որը Շեմերը, հավանաբար, լսել է ։
Պարգևներ
1983 թվականին Շեմերն արժանացել է Իսրայելի մրցանակի եբրայերեն երգերի համար (խոսք և երաժշտություն) ։
Հիշատակ
2005 թվականին Նաոմի Շեմերի հիշատակին, Իսրայելի մետաղադրամների և մեդալների կորպորացիան թողարկել է 1, 2 և 10 շեքել արժողությամբ ոսկե և արծաթե հուշադրամներ ։
Արտաքին հղումներ
Կատեգորիա:Իսրայելի մրցանակի կին դափնեկիրներ Կատեգորիա:Իսրայելցի կոմպոզիտորներ Կատեգորիա:Իսրայելի հրեաներ Կատեգորիա:Իսրայելցի երգահաններ Կատեգորիա:Կին կոմպոզիտորներ Կատեգորիա:Իսրայելցի բանաստեղծուհիներ
Ալյումինաթերմիա
Ալյումինաթերմիա (ալյումաթերմիա Aluminium և - ջերմություն), մետաղների և համաձուլվածքների, նաև որոշ ոչ մետաղների ստացման եղանակ, երբ մետաղների օքսիդները վերականգնում են ալյումին։
Թթվածնի միացումը ալյումինի հետ ընթանում է ջերմության ավելի մեծ քանակի անջատումով, քան բազմաթիվ այլ մետաղների հետ։ Երբ ալյումինը նման մետաղի օքսիդից խլում է թթվածինը, անջատվում է ջերմության քանակների այդ տարբերությունը, բարձրանում է խառնուրդի ջերմաստիճանը (երբեմն՝ մինչև 3000 °C) և վերականգնված մետաղը ստացվում է հալած վիճակում։
Արտաքին հղումներ
Կատեգորիա:Ալյումինի միացություններ Կատեգորիա:Մետալուրգիա Կատեգորիա:Ռուսական հայտնագործություններ
Շահույթով ընկերներ (ֆիլմ)
«Շահույթով ընկերներ» (Friends With Benefits), ամերիկյան ռոմանտիկ կատակերգություն` նկարահանված ռեժիսոր Ուիլ Գլաքի կողմից։ Գլխավոր դերերում խաղում են Ջասթին Թիմբերլեյքը և Միլա Կունիսը` որպես երիտասարդ սիրահարներ։
Ֆիլմի պրեմիերան տեղի է ունեցել 2011 թվականի հուլիսի 22-ին։
Արտաքին հղումներ
Կատեգորիա:2011 ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան ռոմանտիկ ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Լոս Անջելեսում նկարահանված ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Ամերիկյան ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:2010-ականների ռոմանտիկ կինոկատակերգություններ
Բլոննայա
Բլոննայա (Блонная), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Պիրենոպոլիս
Պիրենոպոլիս (Pirenópolis), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի կենտրոնական մասում։ Մտնում է Էնտոնռնու-դու-Դիստրիտու-Ֆեդերալ գավառի կազմի մեջ։ Բնակչությունը կազմում է 21 240 մարդ՝ 2006 թվականի տվյալներով։ Գրավում է 2 227,793 կմ2 տարածք։ Բնակչության խտությունը՝ 9,5 մարդ/կմ²։
Քաղաքի տոնը նշվում է հոկտեմբերի 7-ին։
Վլադիմիր Սոբոլև
Վլադիմիր Սոբոլև (Влади́мир Миха́йлович Со́болев, ), ռուս դիվանագետ։
Կենսագրություն
1964 թվականին ավարտել է ԽՍՀՄ արտաքին գործերի նախարարության դիվանագիտական ակադեմիայի բարձրագույն դիվանագիտական դպրոցը։ 1964 թվականից զբաղվում է դիվանագիտական գործունեությամբ։ Տիրապետում է շվեդերենի և անգլերենի։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:Ռուս քաղաքական գործիչներ Կատեգորիա:Կարմիր դրոշի շքանշանի ասպետներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ԽՄԿԿ անդամներ
Ժամանակային շարքերի կանխատեսում
Ժամանակային շարքերի կանխատեսումը մեքենայական ուսուցման ուղղություն է, որը պատմական տվյալների հիման վրա ապագա արժեքի գնահատման գործընթաց է իրականացնում։ Ժամանակային շարքերի վերլուծությունը ներառում է ժամանակային շարքերի արդեն առկա տվյալների վերլուծության մեթոդներ` իմաստալից վիճակագրություն ստանալու համար։ Ժամանակային շարքը տվյալների կետերի այն շարքն է, որը դասավորված է ժամանակագրական հաջորդականությամբ։ Ժամանակային շարքերում ժամանակը հաճախ հանդես է գալիս որպես անկախ փոփոխական  և նպատակը սովորաբար ապագայի արժեքների կանխատեսումներ անելն է և տվյալների այլ բնութագրեր արդյունահանելը։ Այսպես ասած ժամանակային շարքերի կանխատեսումը նախորդ դիտարկված արժեքների հիման վրա ապագա արժեքները կանխատեսող մոդելի օգտագործումն է։ Մեքենայական ուսուցման այս ուղղույթունը կարևոր դեր է խաղում տարբեր ոլորտներում բիզնեսի որոշումների կայացման գործում։
ժամանակային շարքերի կանխատեսումը ունի բազմաթիվ նրբերանգներ, որոնք այն տարբերում են սովորական մեքենայական ուսուցումից։ Տվյալների մշակումից մինչև մոդելի հաստատում ։
ժամանակային շարքերի կանխատեսումը օգնում է բիզնեսին կայացնել տեղեկացված բիզնեսի որոշումներ, քանի որ այն կարող է հիմնված լինել պատմական տվյալների օրինաչափությունների վրա։ Այն կարող է օգտագործվել ապագա պայմանների և իրադարձությունների կանխատեսման համար ։ Որպես օրինակ վերցնենք հյուրանոցը։ Եթե համակարգողը լավ պատկերացնում է, թե գալիք ամռանը քանի հյուրընկալող է սպասում, նրանք կարող են օգտագործել այս պատկերացումները աշխատակազմի կառավարման, բյուջեի կամ նույնիսկ հաստատության ընդլայնման համար։ Նմանապես, ապագա իրադարձությունների վստահ ընկալումը կարող է օգուտ բերել արդյունաբերության և խնդիրների լայն շրջանակին ՝ սկսած ավանդական գյուղատնտեսությունից մինչև պահանջարկվող փոխադրումներ և այլն։
Ժամանակային շարքերի տվյալները
Ժամանակային շարքը ժամանակի ընթացքում գրանցված տվյալների կետերի հաջորդականությունն է։ Հետևաբար, ժամանակային շարքերի տվյալների հետ գործ ունենալիս հերթականությունը կարևոր է։ Հետևապես, ժամանակային շարքի արժեքները կախվածություն են արտահայտում ժամանակից։ Սա նշանակում է՝ եթե փոխենք ժամանակային շարքի հերթականությունը, մենք կարող ենք փոխել տվյալների իմաստը։
Սովորաբար ժամանակային շարքերի տվյալները ունեն հետևյալ հատկությունները․
Ժամանակային շարքերի կանխատեսում հիմնական նպատակներն են․
Պարզ կանխատեսման մեթոդներ
Ժամանակային շարքերի կանխատեսումն ունի ալգորիթմների հարուստ ընտանիք։ Ամենահիմնականներից մի քանիսը ներառում են.
Այս ալգորիթմները պարզ են հասկանալու համար։ Յուրաքանչյուրը վերցնում է տարբեր ենթադրություն՝ նոր արժեքներ կանխատեսելու համար։ Միջինի մեթոդը ենթադրում է, որ ապագա իրադարձությունը լավագույնս նկարագրվում է անցյալի բոլոր իրադարձությունների միջին ցուցանիշով։ Շարժվող միջինը լայնորեն օգտագործվող տեխնիկական ցուցանիշ է, որը հարթեցնում է տվյալների ծայրահեղ միտումները`զտելով« աղմուկը» պատահական կարճաժամկետ գների տատանումներից:Շարժվող միջինների ամենատարածված կիրառություններից է ՝ միտման մոտավոր ուղղությունը պարզելը ։ Անցյալ բոլոր իրադարձությունների միջինը օգտագործելու փոխարեն, այն կանխատեսում է նոր իրադարձություն ՝ որպես միջինը վերջին արժեքների կանխորոշված ​​քանակի նկատմամբ։ Եվ, այսպես ասած «միամիտ» մեթոդը, որը ենթադրում է՝ հաջորդ իրադարձությունը հավասար կլինի ամենավերջինին։
Ժամանակային շարքերի օրինաչափությունները
Այնուամենայնիվ, վերը թվարված պարզ մեթոդները անշուշտ լավ կանխատեսում չեն ստանա։ Հետևաբար, օրինակ ձեր բիզնեսի որոշումները կարող են հաճախ ավելի վատ ստացվել, քան սպասում էիք։ Այդ մեթոդները հաշվի չեն առնում բազմաթիվ տատանումներ, որոնք սովորաբար առկա են ժամանակային շարքերի տվյալների մեջ։ Հետևաբար, հարցն իրականում այն է, թե ինչպե՞ս կարող ենք ավելի լավ կանխատեսման մեթոդներ օգտագործել։ Դրա համար դիտարկվում են այն հիմնական օրինաչափությունները, որոնք սովորաբար առկա են ժամանակային շարքերում։
Ժամանակային շարքերի տվյալների մեծ մասը սովորաբար ունենում են գոնե մեկը այս երեք տեսակ ձևերից ՝ միտում (թրենդ), սեզոնայնություն և / կամ ցիկլեր։ Համառոտ նկարագրենք յուրաքանյչյուրը․
Միտում
Միտումը նկարագրում է ժամանակային շարքի ընդհանուր վարքագիծը։ Եթե ժամանակային շարքը ժամանակի երկարաժամկետ ընթացքում այն դրսևորում է դրական թեքություն, այն ունի վերելքի (տե՛ս նկար 1) միտում։ Եթե դրա փոխարեն այն դրսևորում է է ընդհանուր բացասական թեքություն, ապա այն ունի անկման (տե՛ս նկար 2) միտում։ Այդպիսի միտման օրիանկներ ներկայացված են նկարներում՝ ներկայացնող Առողջապահության համաշխարհային կազմակերպության ինքնասպանությունների ցուցանիշները։
Ընդհանուր միտումը կարող է նաև փոխել ուղղությունը՝ ունենալով վերելքի կամ անկման միտումներ միաժամանակ։ Իսկ ահա ստացիոնար կամ հորիզոնական միտումը սահմանում է ժամանակային շարքեր՝ ո՛չ դրական, և ո՛չ էլ բացասական երկարաժամկետ թեքություններով։
Սեզոնայնություն
Սեզոնայնությունը ընդհանուր համակարգված գծային կամ (առավել հաճախ) ոչ գծային բաղադրիչ է, որը ժամանակի ընթացքում փոխվում է և կրկնում ։ Սեզոնային օրինաչափությունը ժամանակային շարքում դիտվում է օրացույցի հետ կապված իրադարձություններում։
Որպես օրինակ վերցրեք տվյալների կենտրոնը։ Եթե մենք հովացման համակարգը համարում ենք որպես էներգիայի սպառման հիմնական աղբյուր, ապա հեշտ է պատկերացնել, որ ամռանը էներգիայի ծախսերը հավանաբար բարձրանում են, իսկ ձմեռը կարող է ցույց տալ էներգիայի սպառման նվազում։ Կամ ծանր վերարկուներ վաճառող հագուստի խանութը ձմռանը կարող է վաճառքի ավելի բարձր տեմպեր դիտարկել, ի տարբերություն ամռանը արված վաճառքների։
Ցիկլեր
Ժամանակային շարքի ցիկլային օրինաչափությունը մի փոփոխություն է, որը կապված չէ սեզոնային գործոնների հետ։ Սրանք ունենում են վերելքներ և անկումներ են ոչ ֆիքսված մեծությամբ, որոնք կարող են տևել ավելի քան օրացուցային տարին։ Ցիկլային օրինաչափությունները կրկնվում են, բայց ոչ նույնորեն։ Սովորաբար, դրանք առաջանում են արտաքին գործոններից, որոնց պատճառով կանխատեսումը շատ ավելի դժվար է դառնում։"Միտումը, սեզոնայնությունը և ցիկլերը ժամանակային շարքերի տվյալների ամենատարածված օրինաչափություններն են։ Իմանալով, թե դրանք որոնք են և թե որոնք են դրանց բնութագրերը, ցանկացած վերլուծաբանի ձեռքում այդ օրինաչափությունները էական դիրք են գրավում գորիքակազմի մեջ։"Կարևոր է նշել, որ բոլոր ժամանակային շարքերն են կանխատեսելի։ Ավելի կոնկրետ, նրանցից ոմանք երկարաժամկետ հեռանկարում կանխատեսելի օրինաչափություններ չեն ներկայացնում։ Նման ժամանակային շարքերը դժվար է, եթե չասենք անհնար է կանխատեսել, քանի որ ապագա շարժումները հավասարապես հավանական են։
Հիմնական կիրառությունները բիզնեսում
Բացի տիպիկ ֆինանսական մոդելավորումից, ժամանակային շարքերի կանխատեսումը շատ ավելի լայն կարող է կիրառվել, հատկապես պահանջարկը կանխատեսելիս։ Շատ անարդյունավետ կլինի ժամանակային շարքերի միայն ֆինանսական կանխատեսմամբ սահմանափակվելը ։ Ահա ժամանակային շարքերի կանխատեսման 4 հստակ տարբեր նմուշներ, որոնք կազմում են կիրառության ընդամենը շատ չնչին մասը ։
Առցանց օգտագործողների կանխատեսում
Ժամանակային շարքերի հաջող մոդելը կանխատեսում է օրինակ ~600,000 օգտատերերի մոտակա մի քանի ժամվա ընթացքում առցանց մուտք գործելու դեպքերի քանակը։ Սպորտային առցանց հեռարձակում իրականացնող պլատֆորմը արդեն գիտի, որ մեծ իրադարձության շնորհիվ այդ ժամանակ շատ մարդիկ կլինեն առցանց։ Բայց հիմա նա կարող է ավելի լավ պլանավորել, թե որքան լրացուցիչ սերվեր և ենթակառուցվածք է անհրաժեշտ առցանց հարթակի համար ՝ ելնելով առցանց օգտագործողների կանխատեսված թվից։ Բացի այդ, այդ սերվերներն օգտագործվում են միայն օրվա որոշակի ժամանակահատվածի համար ՝ անջատելով դրանք օրվա մնացած մասը ՝ գումար խնայելու համար։ Ժամանակային շարքերի մեկ այլ մոդելը կանխատեսում է առցանց օգտվողների զգալի աճ նախորդ տարվա համեմատ և նույնիսկ ավելին նախորդ տարվա նույն ժամանակահատվածի համեմատ։ Ընկերությունը որոշում է, որ հասել է զգալի աճի շարունակման մի կետի, և այժմ ճիշտ ժամանակն է ներդրումներ կատարելու՝ հաջորդ տարիներին ավելի լավ ենթակառուցվածքների զարգացման համար։
Հաճախորդի գոհունակության կանխատեսում
Հաճախորդների դիտարկումները ամեն օր հավաքվում և վերլուծվում են առցանց, և նրանց տրամադրության ընդհանուր գնահատումը ցույց է տալիս, թե արդյոք նրանք գոհ են, թե նեղված են ընկերությունից։ Ամեն օր մի թիվ գրանցվում է -1-ից (ամենից շատ հիասթափված) մինչև +1 (ամենաերջանիկ)։ Ընկերությունը մտածում է այն մասին, թե արդյոք պետք է ձեռնպահ մնա անհապաղ գործողություններ ձեռնարկելուց և խնայել ժամանակն ու ռեսուրսները՝ հուսալով, որ ցուցանիշները կրկին կարող են դրական լինել։ Սակայն Ժամանակային շարքերի կանխատեսումը ենթադրում է, որ դժվար թե բարելավվի, և առաջիկա մի քանի օրերի ընթացքում այն ​​կշարունակի անկում գրանցել `դառնալով ընկերության համար անընդունելի ցուցանիշ։ Պոտենցիալ այդ կետին հասնելուց առաջ ընկերությունը հնարավորություն է ունենում որոշում կայացնելու՝ հիմնվելով այս մոդելի վրա ու ուղղում է լրացուցիչ ռեսուրսներ ՝ հաճախորդների սպասարկման թիմին օգնելու համար կենտրոնանալու հաճախորդների վրա՝ այս միտումը ճիշտ ուղղությամբ տանելու համար։
Անձնակազմի շրջանառության կանխատեսում
Բազմաթիվ գործոններ կարող են բերել աշխատողների շրջանառության ( աշխատակիցների շրջանառությունը վերաբերում է այն աշխատողների համամասնությանը, ովքեր որոշակի ժամանակահատվածում դուրս են գալիս կազմակերպությունից (հաճախ տարեկան կտրվածքով) `արտահայտված որպես աշխատուժի ընդհանուր թվերի տոկոս)։ Բանն այն է․ որր տարվա մեջ կարող են լինել որոշակի ամիսներ, երբ աշխատողների շրջանառությունը մի փոքր ավելի է, քան մյուս ամիսներին։ Միգուցե հավաքագրող գործակալություններն օգտագործում են Նոր տարին ՝ Ամանորի կարիերայի նպատակներին հասնելու և մարդկանց աշխատավարձ վճարելու համար, կամ ավելի քիչ զբաղված ժամանակահատվածում ընկերությունից հեռանալը թույլ է տալիս աշխատակցին սահուն փոխել աշխատանքը։ Նոր աշխատողներ գտնելը և դրանց բեռնաթափումը կարող են ժամանակատար և թանկ լինել։ Ընկերությունը կցանկանար տեսնել, թե ինչ է կանխատեսում ժամանակային շարքի մոդելը, կախված նրանից, թե որ ամիսներն է դիտվում աշխատողների ավելի մեծ շրջանառություն, որպեսզի մինչ այդ ընկերությունը կարողանա իրականացնել աշխատողների պահպանման ծրագրեր, որպեսզի չլքեն կազմակերպությունը։
Ծանոթագրություններ
Կատեգորիա:Վիճակագրություն Կատեգորիա:Տվյալների վերլուծություն
Ազգային հնագիտական թանգարան (Ֆլորենցիա)
Ֆլորենցիայի Ազգային հնագիտական թանգարան (Museo archeologico nazionale di Firenze), հնագիտական թանգարան Իտալիայի Ֆլորենցիա քաղաքում։ Գտնվում է Սանտիսիմա Անունցիատա 1 հասցեում (պալատը 1620 թվականին կառուցվել է արքայադուստր Ֆերդինանտ I-ի դստեր՝ Մարիա Մադդալենա Մեդիչիի համար իտալացի ճարտարապետ Ջուլիո Պարիջիի կողմից)։
Պատմություն
Թանգարանը բացվել է թագավոր Վիկտոր Էմանուիլ II-ի ներկայությամբ 1870 թվականին Ֆաենցա փողոցում գտնվող «Cenacolo di Fuligno» կառույցում։ Այդ ժամանակ հավաքածուն ընդգրկել է միայն էտրուրիական և հռոմեական մասունքներ։ Հավաքածուների ընդլայնմանը զուգընթաց առաջացել է նոր վայր տեղափոխվելու անհրաժեշտություն, և 1880 թվականին թանգարանը տեղափոխվել է իր ներկայիս շենք։
Հավաքածուի հիմնադիրներ են համարվում Մեդիչի և Լոթար ընտանիքները։ Մինչև 1890 թվականը մի քանի նմուշներ են եղել նաև Ուֆֆիցիից (բացառությամբ մարմարե քանդակների հավաքածուն, որն Ուֆֆիցին արդեն ուներ)։ Եգիպտական հավաքածուն ձևավորվել է 18-րդ դարի առաջին կեսին Պիեր Լեոպոլդ դե Տոսկանեի հավաքածուից, ինչպես նաև 1828-1829 թվականներին Մեծ դքսի նպաստմամբ և Իպպոլիտո Ռոզելլինի և Ժան Ֆրանսուա Շամպոլյոնի ղեկավարած պեղումներից։ 1887 թվականին էտրուրիական հավաքածուի հիման վրա հավելյալ ստեղծվել է նոր տեղագրական թանգարան, որը սակայն 1966 թվականի ջրհեղեղից ավերվել է։
Էտրուրիական հավաքածու
Էտրուրիական սրահները կրկին վերանայվել ու վերադասավորվել են 2006 թվականին, ինչպես նաև 40 տարի հետո վերականգնվել են ջրհեղեղի պատճառով վնասված նմուշները։
Հունական հավաքածու
Հնագույն խեցեղենի հսկայական հավաքածուն ներկայացված է երկրորդ հարկի ընդարձակ սրահում։ Ընդհանրապես ծաղկամանները եղել են էտրուրիական դամբարանների մոտ և վկայում են Հունաստանի հետ մշակութային և առևտրական փոխանակման մասին, մասնավորապես Աթենքի հետ (որտեղ պատրաստվել են ծաղկամանների մեծ մասը), և թվագրվում են մ. թ. ա. 4-րդ դարից մինչև մեր օրեր։
Ծաղկամաններից առավել կարևորը սևագործ կավե կրատերն է, որը թվագրվում է մ. թ. ա. 570 թվական, որի վրա իրենց ստորագրությունն են թողել բրուտ Էրգոտիմոսը և նկարիչ Կլեյտիասը։ Այն կոչվում է «Ֆրանսուայի ծաղկաման» ի պատիվ այն հնագետի, ով 1844 թվականին այն հայտնաբերել է Էտրուրիական գերեզմանում։ Ծաղկամանի երկու կողմերում էլ ցուցադրված է հունական դիցաբանական պատմությունների շարք։ Այլ նշանակալի նմուշներից են՝
Եգիպտական թանգարան
Թանգարանի հավաքածուի եգիպտական բաժինը հայտնի է որպես Եգիպտական թանգարան, և հանդիսանում է Իտալիայում եգիպտական հավաքածուի երկրորդ խոշորագույն հավաքածուն Թուրինի եգիպտական թանգարանից։
Հիմանդրում
Եգիպտական հնությունների Ֆլորենցիայի առաջին հավաքածուն եղել է Մեդիչի ընտանիքի հավաքածուն, որը թվագրվում է 18-րդ դար։ 19-րդ դարում Տոսկանայի մեծ դուքս Լեոպոլդ II-ը սկսել է ձեռք բերել նմուշներ այժմյան եգիպտական թանգարանի համար։ Ֆրանսիայի թագավոր Շառլ Բուրբոնի հետ համատեղ 1828-1829 թվականներին նրանք ֆինանսավորել են գիտարշավ Եգիպտոսում։ Արշավախումբը ղեկավարել է Ժան Ֆրանսուա Շամպոլյոնը, ով վերծանել է եգիպտական հիերոգլիֆները։ Շամպոլյոնի ընկեր և աշակերտ Իպպոլիտո Ռոզելլինին արշավախմբի գործունեության ժամանակ ներկայացրել է Իտալիայի շահերը։ Նա համարվում է իտալական եգիպտագիտության հայրը։ Գիտարշավի ժամանակ հավաքվել են շատ նմուշներ և՛ հնագիտական պեղումների, և՛ տեղացի վաճառականներից գնումների արդյունքում։ Նմուշները հավասարապես բաշխվել են Փարիզի Լուվրի և Ֆլորենցիայի նոր եգիպտական թանգարանների միջև։
Զարգացում
Թանգարանը պաշտոնապես բացվել է 1855 թվականին։ Առաջին տնօրենն է եղել Էռնեստո Սկիապարելին Պիեմոնտից, ով հետագայում դարձել է Թուրինի եգիպտական թանգարանի տնօրենը։ 1880 թվականին նա ցուցակագրել է հավաքածուն և հնությունները տեղափոխել Ֆլորենցիայի հնագիտական թանգարան։ Նրա օրոք հավաքածուն ընդլայնվել է հետագա պեղումների և Եգիպտոսում իրականացված գնումների հաշվին։ Շատ արտեֆակտներ հետագայում տեղափոխվել են Թուրին։
Այնուհետև Ֆլորենցիայի հավաքածուն շարունակել է ընդլայնվել մասնավոր անհատների և գիտական հաստատությունների նվիրատվությունների հաշվին։ Մասնավորապես, Ֆլորենցիայի պապիրոլոգիայի ինստիտուտը նմուշներ է տրամադրել իր 1934-1939 թվականներին Եգիպտոսում կատարած պեղումներից։ Սրանք այժմ ղպտիական արվեստի և փաստաթղթերի աշխարհի ամենակարևոր հավաքածուն են կազմում։
Եգիպտական թանգարանն այսօր
Թանգարանն այժմ ունի մշտական անձնակազմ, այդ թվում երկու եգիպտագետ մասնագետներ։ Հավաքածուն ներառում է ավելի քան 14,000 նմուշ՝ բաշխված ինը պատկերասրահներում և երկու պահեստներում։ Պատկերասրահներում ներկայացված նմուշները էականորեն վերականգնվել են։ Սկիապարելիի մշակած հին դասակարգման համակարգը փոխարինվել է նոր, ժամանակագրական և մասամբ տեղագրական համակարգով։
Հավաքածուի ուշագրավ նմուշներից են տարբեր դարաշրջանների ստելաներ, մումիաներ, ուշեբտիներ, հմայագիրներ, բրոնզե արձանիկներ։ Կան Ամենհոտեխ III-ի ժամանակաշրջանի արձանիկներ, կառք տասնութերորդ գերդաստանից, Սեթի I գերեզմանի սյունը, Տահարկայի նուբիացի թագավորի դստեր ստնտուի գերեզմանի մասունքներ, Նոր Կտակարանի պապիրուսների ցանկ (Papyrus 2, Papyrus 65) և այլ տարբեր ժամանակաշրջանների առարկաներ։
Մայքլ Գրիեր
Մայքլ Ջեյմս Գրիեր, ամերիկացի պրոֆեսիոնալ տափօղակով հոկեյի խաղացող, ով խաղացել է Հոկեյի ազգային լիգայում 4 թիմերի հետ. Էդմոնտոն Օյլերս, Վաշինգտոն կապիտալներ, Սան Խոսե Շարկեր և Բուֆալո Սաբրես։ Սկզբնապես նա խաղացել է 1060 NHL խաղերի ավելի քան 14 NHL խաղաշրջան։ Գրիերը պատմության մեջ առաջին աֆրո-ամերիկացի խաղացողն է NHL-ում, ով պատրաստվում էր բացառապես երկրում ։ Ներկայումս նա աշխատում է որպես Նյու Ջերսի Դևիլսի մարզչի օգնական։ Նա նաև Սուրբ Սեբաստիանի դպրոցում աշխատում էր որպես մարզիչ, որտեղ նա խաղցել է իր ավագ դպրոցի մեծ հոկեյը։ Նա նաև մարզում էր իր որդիներին Բոստոն կրտսեր Թերրիերս 03 ԱԱԱ թիմում։
Վաղ տարիները
Գրիերը վերելք ապրեց Հոլլիստոնում՝ Մասսաչուսեթսում, որտեղ նա հաճախում էր Սուրբ Սեբաստիանի դպրոց և խաղում էր հոկեյ։ 9 տարեկան հասակում Մայքլը հայտնվեց Sports Illustrated-ի «Faces In The Crowd» բաժնում 06-18-84 / Vol 60, թիվ 25 պարբերականում, որտեղ ասվում է. «Մայքլ, Westboro-ի 7-9 տարեկանների տափօղակով հոկեյի լիգայի 9 տարեկան 35-19-8 Holliston Mites պաշտպան, ով այս խաղաշրջանում ունի 114 գոլ և 43 մասնակցություն»։ 1982-1983 թվականներին նա խփեց 113 գոլ և 104 մասնակցություն 52 խաղերում։
Խաղի կարիերան
Գրիերը ի սկզբանե մարզվել է Սուրբ Լուիս Բլյուզ թիմում  1993 թվականին NHL Entry Draft-ի 9-րդ խաղաշրջանում (219-րդ ընդհանուր) և համարվում է NHL թիմի երկարակյաց մասնակից։ Նա իր վաղ խաղաշրջաններն անցկացրել է Սուրբ Սեբաստիանի դպրոցում, այնուհետև՝ Բոստոնի համալսարանում, որտեղ  ավարտել է 1994-1995 թվականներին Լավագույն սիրողական մրցաշրջանը, նա համարվել է առաջին թիմային աստղ։  BU-ում անցկացրած ժամանակաշրջանում Գրիերի NHL-ի իրավունքները  կապված էին Էդմոնտոն Օիլերսի, ինչպես նաև գոլերի աստղ Քերթիս Ջոզեֆի առաջին զույգ խաղաշրջանների փոփոխման հետ։
Քոլեջն ավարտելուց հետո Գրիերը անմիջապես մտավ Օիլերսի կազմի մեջ որպես ստուգման գծի աջ խաղացող՝ վաստակելով 32 միավոր։ 1997 թվականին  Էդմոնտոնում Գրիերը հայտնի դարձավ Վաշինգտոն կապիտալ թիմի խաղացող Քրիս Սիմոնին բարկացնելու համար։ Գրիերը իբր հերքեց մեկնաբանությունները Սիմոնի Օjibwa-յի ժառանգության մասին, իսկ  Սիմոնը, իբր, պատասխանելով Գրիերին ուղղված ռասսայական խտրականությանը, իր ձեռնափայտով հարվածեց նրա գլխին։ Չնայած ասված խոսքերը երբեք չհաստատվեցին, Սիմոնին հեռացրաին  երեք խաղից Գրիերի գլխին ձեռնափայտով խփելու համար ։ Գրիերը վեց խաղաշրջան անցկացրեց Օիլերս կազմակերպությունում,  որտեղ երկու խաղում խփեց քսան գոլ։
2002 թվականի հոկտեմբերի 2-ին հերթապահության ցուցակ կազմելու նպատակով, Գրիերին երկու  ընտրական կարգով գնեցին Վաշինգտոն կապիտալ թիմի համար։ Պատահաբար  Գրերն ու Սայմոնը կարճ ժամանակով հայտնվեցին միևնույն թիմում, սակայն, 2002-2003 թվականներին 10 խաղից հետո Սայմոնին գնեցին Չիկագո թիմի համար։ Կապիտալները փորձեցին միասին հիմնադրել Stanley Cup թիմը, որը նախապես ստեղծվել էր  գոլերի աստղեր Յարոմիր Ժագրի և Օլաֆ Կոլչիգի համար։ Թիմը հիասթափված էր,  չնայած որ Գրիերը մնում էր հուսալի խաղացող։
Սակայն այդ թիմի կյանքը երկար չտևեց, քանի որ Վաշինգտոնը 2004 թվականի մարտի 4-ին Գրիերին վաճառեց Բուֆալո Սաբրես թիմին չեխ մարզիկ Jakub Klepiš-ի փոխարեն։ Գրիերը ավարտեց մրցաշրջանը Բուֆալոյում՝ վաստակելով ինը միավոր, սակայն Սաբրեսին չհաջողվեց կատարել փլեյ-օֆեր։ 2005-2006 թվականների NHL- ի մրցաշրջանում Գրիերը անձնական ռեկորդ է սահմանում Սաբրեսի դեմ՝  նվաճելով չորս խաղերը, և նպաստում է 2006 թվականին Արևելյան կոնֆերանսի եզրափակիչ փուլին իրենց մասնակցությանը։ Այնուհետև Գրիերը նշանակվում է  Սան Խոսե Շարկս թիմի ազատ գործակալի պաշտոնում, որտեղ նա գրավում է  16 գոլ, ներառյալ երեք խաղ՝ Սան Խոսեի թիմում առաջին խաղաշրջանում։ Հաջորդ երկու խաղաշրջանում Շարկսերի հետ խաղում նվաճեց  9- 10 գոլ։
2009 թվականի օգոստոսի 10-ին Գրիերը վերադարձավ Բուֆֆալո Սաբրես թիմ։
Գրիերը հայտնի է նաև իր կոփված մարմնով նախքան ուսերի բազմաթիվ վիրահատությունները։
Գրիերը 2010 թվականի նոյեմբերի 3-ին խաղացել է իր 1000-րդ NHL խաղը ընդդեմ Բոստոն Բրյուսինի, NHL-ի պատմության մեջ դառնալով 254-րդ խաղացողը ։ 2011 թվականին Բուֆֆալոյի  կողմից թիմում չհրավիրվելուց հետո, Գրիերը  2011 թվականի դեկտեմբերի 1-ին պաշտոնապես հայտարարեց NHL- ից հեռանալու՝ թոշակի անցնելու մասին։
Շումադիա
Սահմանները
Շումադիան տեղակայված է հյուսիսից Սավա և Դանուբ, արևելքից Մեծ Մորավա, հարավից Արևմտյան Մորավա, արևմուտքից Կոլուբարա, Լջիգ և Դիսինա գետերի միջև ։ Ըստ որոշ մեկնաբանությունների ` Շումադիայի հյուսիսային սահմանն ընկած է Ավալ և Կոսմաժ լեռների միջև։ Այդ տեսակետի համաձայն` Սերբիայի մայրաքաղաք Բելգրադն այս շրջանից դուրս է գտնվում։
Պատմություն
17-19-րդ դարերում Շումադիայի անտառները թուրքերի դեմ պայքարող հայդուկների համար ծառայում էին որպես ապաստան։ 1804 թվականին Շումադիայի Օրաշաց գյուղում սկսվեց Սերբիական առաջին ապստամբությունը։ Այն գլխավորում էր Սերբիայի ազգային հերոս Կարագեորգին։ 1815 թվականին Սերբիական երկրորդ ապսամբությունը, որը ղեկավարում էր Միլոշ Օբրենովիչը, Ռուսաստանի օգնությամբ պսակվեց հաջողությամբ. Սերբիան թուրքական փաշայությունից դարձավ ինքնավար կոմսություն։
1922-1929 թվականներին սերբերի, խորվաթների ու սլովենների թագավորության վարչական շրջաններից մեկն էր Շումադյան մարզը, որի տարածքը մոտավորապես համընկնում էր ներկայիս Շումադյան շրջանի տարածքին։ Մարզի կենտրոնը, ինչպես և այժմ, հնագույն քաղաք Կրագուևացն էր։
Քաղաքները
Շումադիայի խոշոր քաղաքներն են. Մյուս քաղաքներն են՝ Վելիկա Պլանա, Տրստենիկ, Չիչևաց, Տոպոլա, Լապովո, Մլադենովաց, Լազարևաց, Բելանովիցա և Լուչանի։ Բելգրադը նույնպես Շումադիայի քաղաք է, սակայն առանձնացված է որպես հատուկ վարչական շրջան։
Քաղաքականություն
Սերբիայի որոշ քաղաքական կուսակցություններ (Սերբիայի ժողովրդավարական կուսակցություն, Շումադյան կոալիցիա) առաջարկում են երկրի վիճակը կայունացնելու նպատակով բարեփոխել Սերբիայի վարչական բաժանումը և պայմաններ ստեղծել շրջանների համաչափ զարգացումն ապահովելու համար։ Ներկայիս 2 ինքնավարությունների (Կոսովո ու Վոևոդինա) և կենտրոնական վարչական շրջանի փոխարեն առաջարկվում է Սերբիան բաժանել 6 շրջանների.
Արտաքին հղումներ
Կատեգորիա:Սերբիայի պատմություն
Խեդիկ
Խեդիկ , գյուղ Արևմտյան Հայաստանում, Խարբերդի վիլայեթի Դերսիմի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր Կատեգորիա:Թուրքիայի քրդաբնակ բնակավայրեր
Բյաշիմ Նուրալի
Բյամիշ Յուսուպովիչ Նուրալի (Bjashim Nurali),, թուրքմեն խորհրդային նկարիչ։ Թուրքմենական ԽՍՀ ժողովրդական նկարիչ 1947 թ.։
Սովորել է Մոսկվայի Վխուտեինում 1926-1930 թթ.։ Դասավանդել է Աշխաբադի թուրքմենական գեղարվեստական ուսումնարանում 1932-1948 թթ.։ Ստեղծել է դիմանկարներ, ժանրային նկարներ («Թուրքմենական հին կենցաղը», Արևելքի ժողովուրդների արվեստի թանգարան, Մոսկվա և «Թուրքմենական նոր կենցաղը» երկպատկերը, երկուսն էլ՝ 1927 թ., «Ընկերուհիներ» 1957 թ., Տրետյակովյան պատկերասրահ, Մոսկվա)։ Հայտնի էր նաև որպես ժողովրդական բանաստեղծ և երգիչ։
Կենսագրություն
Ծնվել է Տրանսկասպյան մարզում Յուսուպովիչի ընտանիքում։ Մանկական տարիքում եղել է հովիվ։ Կաթ է տարել Աշխաբադ քաղաքի շուկա։ 1920 թվականին ծանոթացել է գեղանկարչությանը, հետաքրքրվել դրանով։ 1921 թվականին հաճախել հարվածային գործիքների դպրոց Արևելքում։ Նրա հետաքրքրություները գեղարվեստի նկատմամբ մարտահրավեր նետեց ավանդական, մուսուլմանական կյանքի ճանապարհին։ 1923 թվականին մասնակցել է ցուցադրությունների։ 1926-1930 թվականներին սովորել և արվեստը շարունակել է Մոսկվայի գեղանկարչության ֆակուլտետում։
Արտաքին հղումներ
Կատեգորիա:Թուրքմեն նկարիչներ Կատեգորիա:Թուրքմեն բանաստեղծներ Կատեգորիա:Թուրքմեն երգիչներ Կատեգորիա:Խորհրդային նկարիչներ
Հիսուս (ֆիլմ)
Արտաքին հղումներ
Կատեգորիա:Ամերիկյան դրամա ֆիլմեր Կատեգորիա:Ավստրալիական դրամա ֆիլմեր Կատեգորիա:Անգլերեն ֆիլմեր Կատեգորիա:Բրիտանական դրամա ֆիլմեր Կատեգորիա:1979 ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ընտանեկան ֆիլմեր Կատեգորիա:Բրիտանական ֆիլմեր Կատեգորիա:Ամերիկյան կինոէպոպեաներ Կատեգորիա:Ամերիկյան կենսագրական ֆիլմեր Կատեգորիա:Ամերիկյան պատմական ֆիլմեր Կատեգորիա:Ավստրալիական կենսագրական ֆիլմեր Կատեգորիա:Պեպլումներ Կատեգորիա:Բրիտանական կենսագրական ֆիլմեր
Գաբուռդոն (գետակ)
Գաբուռդոն, գետակ Հայաստանի Սյունիքի մարզում, Արաքսի ավազանում։ Սկիզբ է առնում Սևքար լեռան հարավ–արևելյան լանջերից և Ալվանք գյուղից 5,5 կմ հարավ–արևմուտք միախառնվում Արաքս գետին։ Երկարությունը 5 կմ է ։
Ծանոթագրություններ
Կատեգորիա:Սյունիքի մարզի գետեր Կատեգորիա:Արաքս գետի վտակներ
Բոդուեն
Բոդուեն (Boudewijn; Baudouin, ), Բելգիայի թագավոր, ով կառավարել է 1951 թվականի հուլիսի 17-ից մինչև 1993 թվականի հուլիսի 31-ը։ Լեոպոլդ III-ի և Աստրիդ Շվեդացու ավագ որդին է։ Դպրոցական տարիքում ապրել է Շվեյցարիայում։
Լեոպոլդ III-ը իր ձախողումից հետո հրաժարվեց գահից և այն հանձնեց իր քսանամյա որդուն։ Խուան Կառլոս I Բուրբոնի հետ միասին 20-րդ դարի ամենաակտիվ միապետներից մեկն էր համայն Եվրոպայում։ Նրան փոխարինել է իր կրտսեր եղբայր Ալբերտ II-ը։ Բոդուենի ամբողջական անունն էր Բոդուեն Ալբերտ Չառլս Լեոպոլդ Ակսել Գուստավ դե Բելգիկ
Վերելքը դեպի գահին
Բոդուենը Նապոլեոն Բոնապարտի կնոջ Ժոզեֆիանայի ուղղակի սերունդներից է։ Նա ծնվել է Ստույվենբերգ ամրոցում, Լակենի մոտակայքում, Բրյուսել, Բելգիա, 1930 թվականին։ Նա Լեոպոլդ III-ի և Աստրիդ թագուհու որդին է։ Նրա հայրը գահ է բարձրացել Բելգիայում 1934 թվականին։ Բոդուենի մայրը մահացել է ավտովթարից 1935 թվականին։
Լեոպոլդ III-ը երկրորդ անգամ ամուսնացել է 1941 թվականին Մարի Լիլիան Բիլսի հետ, ով անգլիայում ծնված Բելգիայի քաղաքացի էր։ Բոլորը քննադատեցին Լեոպոլդին, եբ նա անձնատուր եղավ Նացիստական Գերմանիային Երկրորդ համաշխարհային պատերազմի ժամանակ, սակայն միջազգային համաժողովը արդարացրեց նրան պատերազմից հետո։ Այնուամենայնիվ քննադատությունները բերեցին նրան, որ Լեոպոլդը հրաժարվեց գահից։
Լեոպոլդ III-ը դիմաց Բելգիայի կառավարությանը և խորհրդարանին ճանաչել որպես թագավոր իր որդուն, արքայազն Բոդուենին, ով սահամանդրության վրա երդվեց Բելգիայի խորհրդարանում 1950 թվականի օգոստոսի 11-ին։ Նա դարձավ Բելգիայի հինգերորդ թագավորը, ով երդվում էր սահմանադրության վրա։ Նա պաշտոնապես դարձավ Բելգիայի թագավոր 1951 թվականի հուլիսի 17-ին, հոր հրաժարականից մեկ օր հետո։
Ամուսնություն
Բոդուենը ամուսնացավ 1960 թվականի դեկտեմբերի 15-ին Բրյուսելում Դոնա Ֆաբիոլա դե Մորա ի Արագոնի հետ։ Նրանք երեխաներ չունեցան, թագուհու բոլոր հինգ հղիությունները ընդհատվեցին ։
Ծանոթագրություններ
Կատեգորիա:Բելգիայի թագավորներ Կատեգորիա:Կաթոլիկ միապետներ Կատեգորիա:Կապիչի շքանշանի ասպետներ
Կրատովո (գյուղ, Ռամենսկի շրջան)
Կրատովո (Кратово), գյուղ Ռուսաստանի Մոսկվայի մարզի Ռամենսկի շրջանի կազմում։
Բնակչությունը 2010 թվականին գրանցված տվյալներով կազմում էր 6922 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1898 թվականին հիմնադրված բնակավայրեր Կատեգորիա:Ռուսաստանի Մոսկվայի մարզի Ռամենսկի շրջանի բնակավայրեր
Ոչ խաղացող կերպար
Ոչ խաղացող կերպար կրճատ ՈԽԿ (Non-Player Character կամ NPC), կերպար խաղերում, որը խաղացողի վերահսկողության տակ չէ ։ Համակարգչային խաղերում նման կերպարների վարքագիծը որոշվում է ծրագրավորմամբ։ Սեղանի դերային խաղերում ՈԽԿ-ն կառավարվում է վարպետի կողմից (երբեմն կոչվում է գլխավոր հերոս)։
Համակարգչային և սեղանի դերային խաղերում ՈԽԿ տերմինը վերաբերում է այն կերպարներին, որոնք շփվում են խաղացողի հետ՝ անկախ խաղացողի կերպարի հետ նրանց փոխհարաբերություններից։ ՈԽԿ-ները կարող են լինել բարեկամական, չեզոք կամ թշնամական։ ՈԽԿ-ները ծառայում են որպես խաղի մթնոլորտ ստեղծելու կարևոր միջոց, խաղացողներին դրդում են որոշակի գործողություններ կատարելու և հանդիսանում են խաղի աշխարհի և խաղի պատմության մասին տեղեկատվության հիմնական աղբյուրը։
Զաբրոդի (գյուղ, Բոգոդուխովի շրջան)
Զաբրոդի (Заброди), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1794 թվականին։
Ոչ խաղացող կերպար
ՈԽԿ-ն տիպիկ սովորական սխալ է համակարգչային խաղերի բյուջետային թարգմանություններում, քանի որ անգլերեն արտահայտության բառացի իմաստը «ոչ խաղացողի կերպար» է, մինչդեռ «ոչ խաղացող» հասկացությունը վերաբերում է այն կերպարին, ով խաղից դուրս է։ որոնց հետ անհնար է շփվել։ Սեղանի դերային խաղերով ժամանակակից գրքերում օգտագործվում է «հյուրընկալող կերպար» տերմինը։
Զաբրոդի (գյուղ, Բոգոդուխովի շրջան)
2001 թվականի տվյալներով Զաբրոդի գյուղում բնակվում էր 673 մարդ։ Բնակավայրը զբաղեցնում է 2,29 կմ² տարածք։ Բնակչության խտությունը կազմում էր 293,89 մարդ/կմ²։
Ոչ խաղացող կերպար
Դերային խաղեր
Ավանդական սեղանի դերային խաղում, ինչպիսին է Dungeons & Dragons-ը, NPC-ն կերպար է, որը պատկերված է խաղի վարպետի կողմից ։ Եթե խաղացողի կերպարները (ԱՀ) կազմում են պատմվածքի գլխավոր հերոսները, ապա ոչ խաղացող կերպարները կարող են դիտվել որպես դերակատարման պատմվածքի «աջակցող դերասանական կազմ» կամ «լրացուցիչ»։ Ոչ խաղացող կերպարները բնակեցնում են խաղի գեղարվեստական աշխարհը և կարող են կատարել ցանկացած դեր, որը չի զբաղեցնում խաղացողի կերպարը։ Չխաղացող կերպարները կարող են լինել ԱՀ-ի դաշնակիցները, անցորդները կամ մրցակիցները։ ՈԽԿ-ները կարող են նաև լինել առևտրականներ, որոնք արժույթով առևտուր են անում այնպիսի բաների համար, ինչպիսիք են սարքավորումները կամ հանդերձանքը։ Այսպիսով, ՈԽԿ-ները տարբերվում են իրենց մանրամասնության մակարդակով։ Ոմանք կարող են լինել միայն հակիրճ նկարագրություն («Տղամարդուն տեսնում ես պանդոկի մի անկյունում»), իսկ մյուսները կարող են ունենալ խաղի ամբողջական վիճակագրություն և պատմություններ։
Զաբրոդի (գյուղ, Բոգոդուխովի շրջան)
Արտաքին հղումներ
Կատեգորիա:Ուկրաինայի Խարկովի մարզի Բոգոդուխովի շրջանի բնակավայրեր Կատեգորիա:Ուկրաինայի գյուղեր Կատեգորիա:1794 թվականին հիմնադրված բնակավայրեր
Ոչ խաղացող կերպար
Դերային խաղեր
Որոշ բանավեճեր կան այն մասին, թե ինչքան աշխատանք պետք է կատարի խաղավարպետը կարևոր ՈԽԿ-ի վիճակագրության մեջ. Որոշ խաղացողներ նախընտրում են, որ յուրաքանչյուր ՈԽԿ-ն ամբողջությամբ սահմանված լինի վիճակագրությամբ, հմտություններով և հանդերձանքով, իսկ մյուսները սահմանում են միայն այն, ինչ անմիջապես անհրաժեշտ է, և լրացնում են մնացածը, երբ խաղը շարունակվում է։ Կա նաև որոշակի բանավեճ՝ կապված որևէ տվյալ դերային խաղում (ԴԽ) լիովին սահմանված NPC-ների կարևորության հետ, սակայն ընդհանուր համաձայնություն է, որ որքան ավելի «իրական» զգան NPC-ները, այնքան ավելի զվարճալի խաղացողները կշփվեն նրանց հետ բնավորությամբ։
Ծանոթագրություններ
Կատեգորիա:Տեսախաղի տերմինաբանություն